title: Директива 98/42/ЕО на Комисията от 19 юни 1998 година за изменение на Директива 95/21/ЕО на Съвета относно прилагането по отношение на кораби, които използват пристанища на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условията на живот и работа на борда на корабите (държавен пристанищен контрол) (текст от значение за ЕИП)

text:
Важна правна забележка

|

31998L0042

Официален вестник n° L 184 , 27/06/1998 стр. 0040 - 0046 специално чешко издание глава 07 том 004 стр. 120  - 126 специално испанско издание глава 07 том 004 стр. 120  - 126 специално унгарско издание глава 07 том 004 стр. 120  - 126 специално литвийско издание глава 07 том 004 стр. 120  - 126 LV.ES глава 07 том 004 стр. 120  - 126 MT.ES глава 07 том 004 стр. 120  - 126 PL.ES глава 07 том 004 стр. 120  - 126 SK.ES глава 07 том 004 стр. 120  - 126 специално словенско издание глава 07 том 004 стр. 120  - 126

		19980619Директива 98/42/ЕО на Комисиятаот 19 юни 1998 годиназа изменение на Директива 95/21/ЕО на Съвета относно прилагането по отношение на кораби, които използват пристанища на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условията на живот и работа на борда на корабите (държавен пристанищен контрол)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 95/21/ЕО на Съвета от 19 юни 1995 г. относно прилагането, по отношение на кораби, които използват пристанища на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условията на живот и работа на борда на корабите (държавен пристанищен контрол) [1], изменена с Директива 98/25/ЕО [2], и по-специално член 19 от нея,като има предвид, че е необходимо да се вземат под внимание измененията, влезли в сила по отношение на конвенциите, протоколите, кодексите и резолюциите на Международната морска организация (ММО), както и разработките и съображенията, които се съдържат в Меморандума за разбирателство от Париж (MOU);като има предвид, че след приемането на Директива 95/21/ЕО бяха положени допълнителни усилия за разработката на една по-добра целева система; като има предвид, че системата на целевия фактор, разработена в рамките на MOU от Париж, би следвало да се включи в тази директива;като има предвид, че трябва да се промени списъкът на сертификатите и документите, упоменати в приложение II към Директива 95/21/ЕО, за да се вземат под внимание измененията, влезли в сила в международното законодателство;като има предвид, че списъкът на "ясните основания" за по-подробна инспекция, посочени в приложение III към споменатата директива, би следвало да се измени в светлината на един по-пълен списък, така както е посочен в Резолюция А.787(19) на ММО;като има предвид, че съгласно приложение IV към споменатата директива процедурите и насоките за контролиране на корабите, които инспекторът трябва да съблюдава, са описани в Резолюции А.466(ХII) на ММО с нейните изменения, в А.542(13), МЕРС.26(23) и А.742(18); като има предвид, че посоченото приложение IV трябва да се измени, така че да се вземе под внимание отменянето на тези резолюции с Резолюция А.787(19) на ММО; като има предвид, че процедурите, описани в Резолюция А.787(19) на ММО, са включени в приложение I "Процедури на държавния пристанищен контрол" към Меморандума за разбирателство от Париж;като има предвид, че за да вземе решение дали един кораб би следвало да бъде задържан или не, инспекторът трябва да приложи критериите, установени в приложение VI към споменатата директива; като има предвид, че не би било целесъобразно да се задържи плавателен съд въз основа на случайно претърпяна повреда при спазване на определени условия;като има предвид, че посоченото приложение VI би следвало също да се измени в светлината на разпоредбите, включени в Резолюция А.787(19), и по-специално по отношение на сферите съгласно Международната конвенция за вахтената служба и нормите за подготовка и освидетелстване на моряците (STCW) от 1978 г.;като има предвид, че мерките, предвидени в настоящата директива, са в съответствие със становището на Комитета, съставено в изпълнение на член 12 на Директива 93/75/ЕИО на Съвета [3], последно изменена с Директива 97/34/ЕО на Комисията [4],ПРИЕ НАСТОЯЩАТА ДИРЕКТИВА:Член 1Директива 95/21/ЕО се изменя, както следва:1. член 5, параграф 2 се заменя със следния текст:"2. Когато се избират кораби за инспекция, компетентният орган трябва да даде първостепенен приоритет на корабите, посочени в приложение I, част I. Когато се определя редът на приоритета за инспекция на другите кораби, изброени в приложение I, компетентният орган трябва да използва общия целеви фактор на кораба, предвиден в приложение I, част II.";2. приложения I, II, III, IV и VI се изменят, така както е предвидено в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 септември 1998 г. Те незабавно информират Комисията за това.Когато държавите-членки приемат такива разпоредби, в тях се съдържа позоваване на настоящата директива или то се извършва при официалната им публикация. Условията и редът на това позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство в областта, уредена от настоящата директива.Член 3Настоящата директива влиза в сила на седмия ден след датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 19 юни 1998 година.За КомисиятаNeil KinnockЧлен на Комисията[1] ОВ L 157, 7.7.1995 г., стр. 1.[2] ОВ L 133, 7.5.1998 г., стр. 19.[3] ОВ L 247, 5.10.1993 г., стр. 19.[4] ОВ L 158, 17.6.1997 г., стр. 40.--------------------------------------------------19980619ПРИЛОЖЕНИЕ1. Приложение I се заменя със следния текст:""19980619ПРИЛОЖЕНИЕ IКОРАБИ, КОИТО ТРЯБВА ДА СЕ ВЗЕМАТ ПРЕДВИД ЗА ПРИОРИТЕТНО ИНСПЕКТИРАНЕ(както е посочено в член 5, параграф 2)I. Първостепенни факториНезависимо от стойността на целевия фактор, следните кораби трябва да се вземат предвид като първостепенен приоритет за инспектиране:1. кораби, за които лоцманите или пристанищните власти са докладвали, че имат недостатъци, които могат да са в ущърб на безопасното им плаване (съгласно Директива 93/75/ЕИО и член 13 от настоящата директива);2. кораби, които не спазват задълженията, установени с Директива 93/75/ЕИО;3. кораби, които са били предмет на доклад или уведомяване от страна на друга държава-членка;4. кораби, които са били предмет на доклад или жалба от страна на капитана, член на екипажа или някое лице или организация, които имат законен интерес от безопасната експлоатация на кораба, условията за живот и работа на борда на корабите или предотвратяването на замърсяването и, освен ако засегнатата държава-членка не реши, че докладът или жалбата са очевидно неоснователни; самоличността не лицето, подало доклада или жалбата, не трябва да се разкрива пред капитана или собственика на съответния кораб;5. кораби, които са:- засегнати от сблъскване, закотвяне или засядане по своя път към пристанището,- обвинени във вероятно нарушение на разпоредбите за разтоварване на вредни субстанции или отпадъчни течности,- маневрирали по погрешен начин или по начин, който не е безопасен, при което не са били изпълнени мерките за маршрутизация, приети от ММО, или практиките и процедурите за безопасно корабоплаване, или- са били експлоатирани по такъв начин, че са представлявали опасност за хората, за имуществото или за околната среда;6. кораби, които са били временно лишени от своя клас по причини, свързани с безопасността, в течение на предходните шест месеца.II. Общ целеви факторСледните кораби трябва да се вземат предвид като приоритетни за инспекция.| Стойност на целевия фактор |1.Кораби, които посещават пристанище на държава-членка за първи път или след отсъствие от 12 месеца или повече. Когато прилагат тези критерии, държавите-членки трябва да взимат предвид и онези инспекции, които са проведени от членове на MOU. Ако за целта липсват съответните данни, държавите-членки трябва да разчитат на наличните данни от Sirenac и да инспектират онези кораби, които не са регистрирани в Sirenac, след като тази база данни е влязла в сила на 1 януари 1993 г. | + 20 |2.Кораби, които не са били инспектирани от никоя държава-членки в рамките на предходните шест месеца. | + 10 |3.Кораби, чиито законови сертификати за конструкцията и оборудването на кораба, издадени в съответствие с конвенциите, както и сертификатите за класифициране, са издадени от организация, която не е призната съгласно условията на Директива 94/57/ЕО на Съвета от 22 ноември 1994 г. относно общите норми и стандарти за инспектиране на кораби и правоспособните организации за извършване на инспекции и за съответните дейности на морските администрации [1]. | + 5 |4.Кораби, които плават под флага на държава, включена в тригодишната таблица за подвижна средна стойност, за задържания и закъснения над средната стойност, публикувани в годишния доклад на MOU: | |—0 – 3 % над средната стойност | + 3 |—3,1 – 6 % над средната стойност | + 4 |—повече от 6 % над средната стойност | + 5 |5.Кораби, които са получили разрешение да напуснат пристанището на държава-членка при определени условия: | |а)за всеки недостатък, който трябва да се поправи преди заминаването | + 1 |б)за всеки недостатък, който трябва да се поправи на следващото пристанище | + 1 |в)за всеки два недостатъка, които трябва да се поправят в срок от 14 дни | + 1 |г)за всеки два недостатъка, за които са определени други условия | + 1 |д)ако е било предприето действие и са поправени всички недостатъци | - 2 |6.Кораби, за които има регистрирани недостатъци по време на предишна инспекция, съгласно броя на недостатъците: | |—0 | -15 |—1 – 5 | 0 |—6 – 10 | + 5 |—11 – 20 | + 10 |—повече от 20 недостатъка | + 15 |7.Кораби, които са били задържани в предишно пристанище | + 15 |8.Кораби, които плават под флага на страна, която не е ратифицирала съответните международни конвенции, споменати в член 2 от настоящата директива. | + 1 |9.Кораби, които плават под флага на страна, която има коефициент на недостатъци над средната стойност | + 1 |10.Кораби, които имат недостатък спрямо класа си над средната стойност | + 1 |11.Кораби, които попадат под категория, за която има решение за разширена инспекция (съгласно член 7 на настоящата директива). | + 5 |12.Други кораби: | |—на възраст между 13 и 20 г. | + 1 |—на възраст между 21 и 24 г. | + 2 |—на възраст над 25 г. | + 3 |Целевият фактор е цифровата стойност, определена за конкретен кораб в съответствие с разпоредбите на настоящото приложение, и тя се посочва в информационната система Sirenac.Когато се определя подреждането на приоритета за по-горе изброените кораби, компетентният орган трябва да вземе под внимание подреждането, посочено от общия целеви фактор. По-високият целеви фактор е показател за по-висок приоритет. Целевият фактор представлява сумата от приложимите стойности на целевия фактор, посочени по-горе. Точки 5, 6 и 7 се прилагат само за инспекции, проведени през последните 12 месеца. Общият целеви фактор не трябва да е по-малък от сумата на точки 4, 8, 9, 10, 11 и 12.""2. Приложение II се изменя, както следва:1. точка 13 се заменя със следния текст:"13. Копие от документа за съответствие и сертификата за управление на безопасността, издадени в съответствие с Международния кодекс за управление на безопасната експлоатация на кораби и предотвратяване на замърсяването (SOLAS, глава IХ).";2. след точка 14 се вмъква следният текст:"15. Документ за съответствие със специалните изисквания за корабите, които превозват опасни товари.16. Сертификат за безопасност на високоскоростни плавателни съдове и разрешение за експлоатация на високоскоростни плавателни съдове.17. Специален списък или корабен опис за опасните стоки, или подробен план за разпределението на товара на кораба.18. Корабен дневник, който да отразява записите за тестовете и пробите, както и дневник със записи за инспектирането и поддръжката на животоспасяващите уреди и приспособления.19. Сертификат за безопасност на корабите за специални цели.20. Сертификат за безопасност на плаваща платформа за сондаж в открито море.21. За танкерите за превоз на нефт, регистриране на показанията от системата за наблюдение и контрол върху разтоварването на нефта при последното пътуване с баласт.22. Списък на личния състав, план за контрол върху пожарите, а за пътническите кораби — план за борба с авариите.23. Авариен план при замърсяване с нефт на борда на кораба.24. Папки с обзорни доклади (за кораби, които превозват насипни товари или за петролни танкери).25. Доклади за предишните инспекции на държавния пристанищен контрол.26. За пътнически ро-ро кораби, информация за максималното съотношение А/А.27. Документ за разрешение за превоз на зърно.28. Ръководство за осигуряване безопасността на товара.";3. приложение III се заменя със следния текст:"19980619ПРИЛОЖЕНИЕ IIIПРИМЕРИ ЗА "ЯСНИ ОСНОВАНИЯ" ЗА ПРОВЕЖДАНЕ НА ПО-ПОДРОБНА ИНСПЕКЦИЯ(както е посочено в член 6, параграф 3)1. Корабите, определени в приложение I, част I и част II, параграфи II-3, II-4, II-5б, II-5в, II-8 и II-11.2. Регистърът за течните горива не е воден правилно.3. Пo време на проверката на сертификатите и на другата документация (виж член 6, параграф 1, буква а), и параграф 2) са били открити неточности.4. Индикации за това, че членовете на екипажа не отговарят на изискванията на член 8 от Директива 94/58/ЕО на Съвета от 22 ноември 1994 г. относно минималното равнище на обучение на мореплавателите [1].5. Доказателство за това, че товарът или други операции не се извършват безопасно или в съгласие с инструкциите на ММО, например съдържанието на кислород в основното захранване с инертен газ на товарните контейнери е над предписаното минимално равнище.6. Ако капитанът на петролен танкер не е регистрирал показанията от системата за наблюдение и контрол на разтоварването при последното пътуване с баласт.7. Липса на актуализиран списък на личния състав, или ако членовете на екипажа не знаят какви са техните задължения в случай на пожар, или при заповед за напускане на кораба.8. Издаване на фалшиви сигнали за бедствие, които не са последвани от надлежни процедури за отмяна.9. Липса на основно оборудване или договорености, каквито се изискват от конвенциите.10. Изключително нехигиенични условия на борда на кораба.11. Доказателство от общото впечатление и наблюденията на инспектора за това, че е налице сериозно влошаване или недостатъци в корпуса или структурата, които могат да изложат на риск структурната цялост на кораба, както и цялостната му водонепропускливост и устойчивостта му на атмосферни влияния.12. Информация или доказателство за това, че капитанът или екипажът не са запознати със съществени операции на борда на кораба, свързани с неговата безопасност или с предотвратяване на замърсяването, или че тези операции не се изпълняват.";4. приложение IV се заменя със следния текст:"19980619ПРИЛОЖЕНИЕ IVПРОЦЕДУРИ ЗА КОНТРОЛ НА КОРАБИТЕ(както е посочено в член 6, параграф 4)1. Принципи за безопасно комплектоване с личен състав (Резолюция А.481 (ХII) на ММО и приложенията, които отразяват съдържанието на документа за минималните изисквания относно безопасното комплектоване с личен състав (Приложение 1) и инструкциите за прилагане на принципите на безопасно комплектоване с личен състав (Приложение 2).2. Разпоредбите на Международния морски кодекс за опасните стоки.3. Публикацията на Международната организация на труда (МОТ) "Инспектиране на условията на труд на борда на кораба: Инструкции за процедурите".4. Приложение I, "Процедури на държавния пристанищен контрол" към Меморандума за разбирателство от Париж (MOU).";5. приложение VI се изменя, както следва:1. в уводната част се добавя следният параграф:"Ако основанието за задържане е в резултат на случайна вреда, претърпяна при пътуването на кораба към някое пристанище, не трябва да се издава заповед за задържане, при условие че:1. е обърнато надлежно внимание на изискванията, които се съдържат в Регламент I/11, буква в) от Конвенцията SOLAS 74 относно уведомяването на държавната администрация, под чийто флаг плава корабът, на определения инспектор или на правоспособната организация, която отговаря за издаването на съответния сертификат;2. преди влизането в пристанището капитанът или собственикът на кораба е предал на органа за държавен пристанищен контрол подробна информация за обстоятелствата на инцидента и за претърпяната вреда, както и информация относно изискваното уведомяване на администрацията на флага, под който плава корабът;3. корабът е взел подходящи коригиращи мерки, които удовлетворяват съответния административен орган; и4. органът е гарантирал, след като е бил уведомен за осъществяване на коригиращите мерки, че недостатъците, които представляват недвусмислен риск за безопасността, здравето или околната среда, са поправени.";2. в точка 3 се добавя следният текст:"Все пак, недостатъците, които попадат в сферата на STCW 78, които водят до задържане на кораба и са изброени под точка 3.8. по-долу, са единствените основания за задържане съгласно тази конвенция.";3. в точка 3.2. се добавя следният текст:"13. Сериозен недостатък в изискванията за експлоатация, така както са описани в раздел 5.5. на приложение I към Меморандума за разбирателство от Париж.14. Броят, съставът или сертифицирането на екипажа не съответстват на документа за безопасно комплектоване с личен състав.";4. точка 3.8. се заменя със следния текст:"1. ако мореплаватели не притежават сертификат, не притежават подходящ сертификат, не притежават валидно разрешение или не могат да дадат документно доказателство за това, че са представили молба за утвърждаване от администрацията на флага, под който плава корабът;2. ако не са спазени съответните условия за безопасно комплектоване с личен състав на администрацията на флага, под който плава корабът;3. ако договореностите за организиране на вахтите за наблюдение на корабоплаването или техниката не съответстват на изискванията, определени за този кораб от администрацията на флага, под който плава корабът;4. при липса на вахта, изпълнявана от лице със съответната квалификация за работа с оборудването, което е от съществено значение за безопасното корабоплаване, за безопасни радиокомуникации или за предотвратяване на замърсяването на морето;5. ако не се даде доказателство за професионална опитност за изпълнение на възложените задължения на мореплавателите във връзка с безопасността на кораба и предотвратяването на замърсяването;6. неспособност да се осигури първа вахта при започване на пътуването, както и последващи лица за смяна на вахтата, които да са достатъчно отпочинали и готови във всяко едно отношение за изпълнение на задълженията."[1] ОВ L 139, 12.12.1994 г., стр. 20.[1] ОВ L 319, 12.12.1994 г., стр. 28.--------------------------------------------------


title: Директива на Съвета oт 9 април 1968 година относно търговията с материал за вегетативно размножаване на лози

text:
Важна правна забележка

|

31968L0193

Официален вестник n° L 093 , 17/04/1968 стр. 0015 - 0023 специално финландско издание: глава 3 том 2 стр. 0032  специално датско издание поредица I глава 1968(I) стр. 0091  специално шведско издание: глава 3 том 2 стр. 0032  специално английско издание: поредица I глава 1968(I) стр. 0093  - 0103 специално гръцко издание: глава 03 том 3 стр. 0039  специално испанско издание: глава 03 том 2 стр. 0124  специално португалско издание глава 03 том 2 стр. 0124  специално чешко издание глава 3 том 01 стр. 123  - 133 специално испанско издание глава 3 том 01 стр. 123  - 133 специално унгарско издание глава 3 том 01 стр. 123  - 133 специално литвийско издание глава 3 том 01 стр. 123  - 133 LV.ES глава 3 том 01 стр. 123  - 133 MT.ES глава 3 том 01 стр. 123  - 133 PL.ES глава 3 том 01 стр. 123  - 133 SK.ES глава 3 том 01 стр. 123  - 133 специално словенско издание глава 3 том 01 стр. 123  - 133

		19680409Директива на Съветаoт 9 април 1968 годинаотносно търговията с материал за вегетативно размножаване на лози(68/193/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията,като взе предвид становището на Асамблеята [1],след консултации с Икономическия и социален комитет,като има предвид, че производството на вино и десертно грозде заема важно място в селското стопанство на Европейската икономическа общност;като има предвид, че постигането на задоволителни резултати при отглеждането на лози до голяма степен зависи от използването на подходящ посадъчен материал; като има предвид, че за целта някои държави-членки за известно време ограничаваха търговията с лозов вегетативен посадъчен материал до висококачествени дървесни и млади растения; като има предвид, че тези държави имаха възможност да се възползват от извършваната в продължение на няколко десетилетия системна работа по растителен подбор, която доведе до разработването на стабилни и унифицирани лозови сортове, които поради своите характеристики обещават да бъдат от голямо значение за разглежданите цели;като има предвид, че при отглеждането на лози в Общността ще се постигне по-голяма производителност, ако при избора на разрешените за търговия сортове държавите-членки прилагат единни и възможно най-строги правила;като има предвид, че въпреки това ограничаването на търговията с някои сортове е основателно само ако лозарят може да бъде сигурен, че действително получава посадъчен материал от тези сортове;като има предвид, че за целта някои държави-членки прилагаха сертификационни режими, чието предназначение е чрез официален контрол да се гарантира сортова идентичност, чистота и здравен статус, особено по отношение на вирусни заболявания; като има предвид, че тези режими могат да съставляват една от основите за единен сертификационен режим в Общността;като има предвид, че такъв режим следва да се прилага както за търговията в други държави-членки, така и на вътрешните пазари за посадъчен материал, произведен в Общността;като има предвид, че по принцип търговия с посадъчен материал, предназначен за производството на грозде или за производството на посадъчен материал следва да се разрешава само ако материалът е официално изследван и сертифициран в съответствие с правилата за сертифициране като базов материал или като сертифициран материал; като има предвид, че изборът на техническите термини "базов материал" и "сертифициран материал" се основават на вече съществуваща международна терминология и на режимите в Общността за други родове и видове растения;като има предвид, че е желателно търговията да се ограничава до сертифициран лозов посадъчен материал, получен чрез клониращ подбор; като има предвид, че въпреки това понастоящем е невъзможно да се постигне тази цел, тъй като такъв материал не би могъл изцяло да покрие изискванията в Общността; като има предвид, че поради това следва временно да се разреши търговията с проверен стандартен материал, който трябва да притежава и идентичност и сортова чистота, но не винаги позволява същите гаранции като посадъчния материал, получен чрез клониращ подбор; като има предвид, че въпреки това тази категория следва постепенно да се премахва;като има предвид, че ако лозите не се размножават или посадъчният материал не се предлага на пазара в държава-членка, изглежда основателно тази държава да бъде освободена от задължението да извършва сертифициране или проверка на стандартен материал, без обаче това да засяга задължението ѝ да ограничава търговията до сертифициран материал или стандартен материал;като има предвид, че посадъчният материал, който не е пуснат на пазара, с оглед на незначителното му икономическо значение, следва да не подлежи на правилата на Общността; като има предвид, че държавите-членки трябва да запазят правото си да правят такъв материал обект на специални разпоредби;като има предвид, че правилата на Общността не следва да се прилагат за посадъчен материал, за който е доказано, че е предназначен за износ в трети страни;като има предвид, че Съветът трябва не по-късно от 31 декември 1969 г. да приеме правила на Общността за посадъчен материал, който се произвежда в трети страни и се пуска на пазара в Общността;като има предвид, че за да се подобри не само генетичната стойност на посадъчния материал в Общността, но и неговото външно качество, трябва да се определят някои условия по отношение на техническата чистота, качеството и окачествяването;като има предвид, че за да се гарантира идентичността на посадъчния материал, трябва да се определят правила на Общността по отношение на разделянето на партиди, опаковането, запечатването и маркировката; като има предвид, че за целта етикетите следва да съдържат необходимите данни както за осъществяването на официален контрол, така и за информиране на лозарите, и върху тях следва ясно да е посочено естеството на сертифицирането в Общността;като има предвид, че за да се гарантира, че при търговията се спазват както изискванията за качество на посадъчния материал, така и разпоредбите за гарантиране на неговата идентичност, държавите-членки трябва да предвидят подходящи мерки за контрол;като има предвид, че без да се нарушават разпоредбите на член 36 от Договора, посадъчният материал, който отговаря на тези изисквания, не следва да бъде обект на други ограничения, освен предвидените в правилата на Общността;като има предвид, че до съставянето на общ каталог на сортовете допустимите ограничения следва да включват по-специално правото на държавите-членки да ограничават търговията с посадъчен материал до сортовете, които са от значение за отглеждане и използване на тяхна територия; като има предвид, че понастоящем не е целесъобразно да се решава дали и при какви условия държавите-членки могат изцяло или частично да забраняват отглеждането на определени сортове лози на тяхна територия;като има предвид, че при определени условия посадъчен материал, произведен в друга държава-членка от базов материал, който е сертифициран в дадена държава-членка, следва да се признава за равностоен на посадъчния материал, произведен в тази държава-членка;като има предвид, че през периоди, в които има затруднения в получаването на доставки от сертифициран материал от различните категории или от стандартен материал, следва временно да се разрешава търговията с посадъчен материал, който отговаря на по-занижени изисквания;като има предвид, че за да се хармонизират техническите методи за сертифициране и проверка на стандартен материал, които се използват в различните държави-членки, и за да се предостави възможност за извършването на съпоставки в бъдеще между сертифицирания или проверен в Общността материал и материала с произход от трети страни, в държавите-членки следва да се извършват изпитвания на Общността, за да се оцени качеството на различните категории посадъчен материал;като има предвид, че на Комисията следва да се възложи задачата да приеме определени мерки за прилагането на настоящата директива; като има предвид, че за да се улесни прилагането на предложените мерки, следва да се предвиди процедура за установяване на тясно сътрудничество между държавите-членки и Комисията в рамките на Постоянния комитет по семена и посадъчен материал за земеделие, градинарството и лесовъдство,ПРИЕ НАСТОЯЩАТА ДИРЕКТИВА:Член 1Настоящата директива се прилага за материали за вегетативно размножаване на лозата (по-долу наричание "посадъчен материал"), които се произвеждат и предлагат на пазара в Общността.Член 21. По смисъла на настоящата директива се прилагат следните определения:A. Лози: Растения от рода genus Vitis (L.), предназначени за производство на грозде или за използване като посадъчен материал за такива растения.Б. Посадъчен материал:i) Млади лозови растенияа)вкоренени калеми: | неприсадени части от вкоренена лозова издънка, предназначени за засаждане без присадка или за употреба като подложка; |б)вкоренена присадка: | части от лозови издънки, обединени чрез присаждане, подземната част на които е вкоренена. |ii) Части от млади лозови растенияа)лозови издънки: | едногодишни издънки; |б)части от калеми за присаждане: | части от лозови издънки, предназначени да формират частта под земята, когато се подготвят за вкореняване; |в)връхни присадкови калеми: | части от лозови издънки, предназначени да формират частта над земята, когато се подготвят вкоренени присадки или когато се присаждат растения на място; |г)разсадници за калеми: | части от лозови издънки, предназначени за производство на вкоренени калеми. |В. Разсадници за отглеждане на маточници: разсадници за производството на подложки за присаждане, подложки за присадени калеми или връхни присадкови калеми.Г. Разсадници за калеми: разсадници за отглеждане на вкоренени калеми или вкоренени присадки.Д. Базов материал: посадъчен материал,a) който е произведен на отговорност на отглеждащия в съответствие с възприетите практики за поддържане на сорта;б) който е предназначен за производство на посадъчен материал;в) който отговаря на предвидените условия в Приложение I и II за базов материал; иг) за който при официална проверка е установено, че отговаря на гореспоменатите условия.Е. Сертифициран материал: посадъчен материалa) който е получен пряко от базовия материал на даден сорт или, по искане на лозаря, от посадъчен материал от по-ранен стадии на размножаване, в сравнение с базовия материал, за който чрез официална проверка е установено, че отговаря на предвидените условия в приложения I и II за базов материал;б) който е предназначен за:- производство на млади растения или части от растения за употреба при производството на грозде или- производство на грозде;в) който отговаря на предвидените условия в приложения I и II за сертифициран материал; иг) за който чрез официална проверка е установено, че отговаря на гореспоменатите условия.Ж. Стандартен материал: посадъчен материалa) който притежава сортова идентичност и чистота;б) който е предназначен за- производство на млади растения или части от растения за употреба при производството на грозде;в) който отговаря на предвидените условията в приложения I и II за стандартен материал; иг) за който чрез официална проверка е установено, че отговаря на гореспоменатите условия.З. Oфициални мерки: предприетите меркиa) от държавни органи илиб) от всяко юридическо лице, независимо дали е уредено по публичното или частното право, за чиито действия носи отговорност държавата, илив) в случай на спомагателни дейности, които също подлежат на държавен контрол, от всяко надлежно заклето за целта физическо лице,при условие че лицата по букви б) и в) не извличат лична изгода от прилагането на такива мерки.2. Държавите-членки могата) да предвиждат да не се извършва официално сертифициране на посадъчен материл или проверка на стандартен материал, ако въпросният материал обичайно не се размножава или предлага на пазара на тяхната територия;б) като преходна мярка, след влизането в сила на необходимите законови, подзаконови и административни разпоредби за спазване на настоящата директива, да предвиждат, че посадъчен материал, който е използван за създаването на разсадници за отглеждане на маточници или разсадници за калеми, е равностоен на сертифициран или проверен посадъчен материал в съответствие с разпоредбите на настоящата директива, ако преди да бъде използван за тази цел той е предоставял същите гаранции като посадъчен материал, който е сертифициран или проверен в съответствие с разпоредбите на настоящата директива.Член 31. Държавите-членки предвиждат, че не може да се пуска на пазара лозов посадъчен материал:- ако той не е официално сертифициран като "базов материал" или "ceртифициран материал" или не е официално проверен стандартен материал, и- ако той не отговаря на предвидените условия в приложение II.2. Държавите-членки могат да предвидят изключения от разпоредбите на параграф 1:a) за посадъчен материал от по-ранен стадий на размножаване, в сравнение с базовия присад;б) за изпитвания или за научни цели;в) за подборна дейност.3. Държавите-членки могат да предвиждат изключения по отношение на минималната дължина на калемите за подложки за присаждане (приложение II, заглавие III, точка 1, буква Б, буква а).4. Комисията, в съответствие с процедурата, предвидена в член 17, може:а) да разрешава на държавите-членки, като изключение от разпоредбите на приложение II, заглавие II, точка 1, да класифицират като серитифициран материал вкоренени присадки, състоящи се от сертифициран материал, присаден върху стандартен материал; такова разрешение се дава само за подлежащ на определяне преходен период и само докато съответните държави-членки разполагат с достатъчно доставки на базов материал и сертифициран материал за техните нови насаждения;б) да предвижда, че след определени дати не може да се пуска на пазара посадъчен материал за определени лозови сортове, ако той не е официално сертифициран като "базов материал" или "ceртифициран материал".Член 4По отношение на предвидените условия в приложения I и II държавите-членки могат да налагат допълнителни или по-строги изисквания за сертифицирането на посадъчен материал или за проверката на стандартен материал, произведен на тяхната собствена територия.Член 51. Всяка държава-членка съставя списък на лозовите сортове, които са официално приети за сертифициране и проверка като стандартен материал на нейна територия. В списъка се посочват основните морфологични и физиологични характеристики, по които сортовете могат да се разграничават един от друг.2. Даден сорт се одобрява за сертифициране или проверка само ако при официални или официално контролирани изследвания, особено изпитвания по време на растеж, е установено, че сортът е достатъчно постоянен и устойчив.Ако е известно, че сортът се предлага на пазара в друга страна под различно наименование, в списъка се посочва и това наименование.3. Одобрените сортове периодично се подлагат на официална проверка. Ако се окаже, че не се спазва някое от условията за одобрение за сертифициране, одобрението се отнема и сортът се заличава от списъка.4. Тези списъци и всички извършени по тях промени незабавно се изпращат на Комисията, която уведомява за това останалите държави-членки.Член 6Държавите-членки изискват за проверката на сортове официално да се вземат проби с помощта на подходящи методи.Член 7Държавите-членки предвиждат по време на растеж или по време на изваждане или отстраняване от лозата-майка, при опаковане, съхранение и транспортиране посадъчният материал да се съхранява в отделни партиди и да се обозначава сорта, а в случай на базов материал или сертифициран материал, по целесъобразност да се обозначава групата растения, получени чрез деление.Член 81. Държавите-членки изискват посадъчният материал да се предлага на пазара само в достатъчно хомогенни партиди и в запечатани опаковки или връзки, съгласно предвиденото в член 9 и 10, със запечатващо устройство и маркировки. Опаковката трябва да съответства на разпоредбите на приложение III.2. За търговията с малки количества, предназначени за крайния потребител и за търговията с лози в саксии, кошове или кутии държавите-членки могат да предвиждат изключения от разпоредбите на параграф 1 по отношение на опаковането, запечатването и маркировката.Член 9Държавите-членки изискват опаковките и връзките с посадъчен материал да бъдат запечатани от отговорното лице по такъв начин, че при отваряне на контейнера или връзката печатът да се поврежда и да не може да се поставя повторно.Член 101. Държавите-членки изискват лицето, което отговаря за запечатването, да поставя от външната страна на опаковките или връзките с посадъчен материал етикет на един от официалните езици на Общността, съответствуващ на спецификацията в приложение IV; етикетът се прикрепя с печата. Цветът на етикета е бял за базов материал, син за сертифициран материал и тъмножълт за стандартен материал.2. Държавите-членки могат да предвидят всяка партида да се придружава и от документ, съдържащ същата информация, която се съдържа в етикета.Член 11Държавите-членки гарантират запазването на идентичността на посадъчния материал от момента на неговото изкореняване или отстраняване от лозата-майка до доставката му до крайния потребител, чрез система на предвидени или одобрени от тях официални проверки. Те предвиждат подходящи мерки посадъчният материал да се проверява официално по време на продажбата му, най-малко чрез вземане на контролни проби, по отношение на съответствието му с изискванията на настоящата директива.Член 121. Държавите-членки гарантират, че базов материал или сертифициран материал, който е официално сертифициран и чиито контейнери са маркирани съгласно изискванията на настоящата директива, и стандартен материал, чиито контейнери са запечатани и маркирани съгласно изискванията на настоящата директива, няма да бъдат обект на никакви други търговски ограничения по отношение на техните характеристики, режим на изследвания, маркировка и запечатване, освен предвидените в настоящата директива.2. Държавите-членки могат:а) когато не са предприети никакви мерки от Комисията съгласно член 3, параграф 4, буква б) и няма влезли в сила такива мерки, държавите-членки могат да предвидят, че след определени дати не може да се пуска на пазара посадъчен материал за определени сортове лози, ако той не е официално сертифициран като "базов материал" или "ceртифициран материал";б) до момента, когато може да се въведе общ каталог на видовете, да ограничават търговията с посадъчен материал до сортовете, които са вписани в национален списък въз основа на значението им за отглеждане и използване на тяхна територия; условията за включване в този списък на сортове с произход от други държави-членки са същите, които важат за националните сортове.Член 13Държавите-членки предвиждат, че посадъчен материал, който е получен директно от базов материал, сертифициран в една държава-членка и отглеждан в друга държава–членка, може да бъде сертифициран в държавата производителка на базовия матерал, ако посадъчният материал е преминал полева инспекция, отговаряща на условията, предвидени в приложение I, и ако официалното изследване е показало, че са спазени условията, предвидени в приложение II.Член 141. С цел отстраняване на евентуални временни затруднения в общото снабдяване с базов материал, сертифициран материл или стандартен материал, които настъпват в една или повече държави-членки и не могат да бъдат преодолени в рамките на Общността, Комисията, в съответствие с процедурата, предвидена в член 17, разрешава за определен от нея срок една или повече държави-членки да приемат за продажба посадъчен материал от категория, отговаряща на по-занижени изисквания.2. Цветът на етикета за всяка категория посадъчен материал от който и да е сорт трябва да е предвиденият за съответната категория; във всички останали случаи той е кафяв. Върху етикета винаги трябва да е обозначено, че въпросният посадъчен материал е от категория, отговаряща на по-занижени изисквания.Член 151. Настоящата директива не се прилага за посадъчен материал, за който е доказано, че е предназначен за износ в трети страни.2. Не по-късно от 31 декември 1969 г. Съветът приема с квалифицирано мнозинство по предложение на Комисията мерки относно посадъчния материал, произведен в трети страни и предлаган на пазара в Общността.Член 161. В Общността се провеждат изпитвания за оценка на качеството на посадъчния материал; тези изпитвания са обект на инспекция от страна на посочения в член 17 комитет.2. На първо време тези изпитвания се използват за хармонизиране на техническите методи за сертифициране на сертифициран материал и за проверка на стандартен материал с оглед получаването на равностойни резултати. След постигането на тази цел се изготвят годишни доклади за постигнатия напредък относно изпитванията, които поверително се изпращат до държавите-членки и до Комисията. Комисията, в съответствие с процедурата, предвидена в член 17, определя датата за първия доклад.3. Комисията, в съответствие с процедурата, предвидена в член 17, приема необходимите разпоредби за изпитванията, които следва да се извършват. В изпитванията може да се включи посадъчен материал, произвеждан в трети страни.Член 171. Когато трябва да се следва процедурата, предвидена в настоящия член, въпросите се отнасят от председателя, по негова собствена инициатива или по искане на представителя на държава-членка, до създадения с Решение на Съвета от 14 юни 1966 г. [2] Постоянен комитет по семена и посадъчен материал за земеделие, градинарството и лесовъдство (наричан по-долу "комитетът").2. Гласовете на държавите-членки, заседаващи в рамките на комитета, се претеглят по начина, предвиден в член 148, параграф 2 от Договора. Председателят няма право на глас.3. Представителят на Комисията представя проект на мерките, които следва да бъдат приети. Комитетът произнася становището си по тези мерки в определен от председателя срок, в зависимост от спешността на въпроса. Становищата се произнасят с мнозинство от дванадесет гласа.4. Комисията приема мерки, които се прилагат незабавно. Въпреки това, ако тези мерки не са в съответствие със становището на комитета, Комисията незабавно уведомява за тях Съвета. В такъв случай Комисията може да отложи прилагането на приетите от нея мерки за не повече от един месец от датата на въпросното уведомление.Съветът може с квалифицирано мнозинство в срок от един месец да вземе различно решение.Член 18Настоящата директива не накърнява разпоредбите на националните законодателства, които са обосновани от съображения за опазване на здравето и живота на хора, животни или растения или опазването на промишлена или търговска собственост.Член 19Държавите-членки въвеждат в сила, не по-късно от 1 юли 1969 г., необходимите мерки за спазване на настоящата директива и незабавно информират за това Комисията.Член 20Настоящата директива е адресирана до държавите-членки.Съставено в Люксембург на 9 април 1968 година.За СъветаПредседателE. Faure[1] ОВ 156, 15.7.1967 г., стр. 30.[2] ОВ 125, 11.7.1966 г., стр. 2289/66.--------------------------------------------------19680409ПРИЛОЖЕНИЕ IУСЛОВИЯ ВЪВ ВРЪЗКА С ОТГЛЕЖДАНЕТО НА РЕКОЛТАI. Общи условия1. Реколтата трябва да има сортова идентичност и чистота.2. Културното състояние на насажденията и етапът на развитие на растенията трябва да позволяват извършването на подходяща проверка на сортовата идентичност и чистота.3. Трябва да се полагат максимални грижи, за да се гарантира, че почвата, в която са засадени разсадници за маточници и калеми, предназначени за отглеждане на базов материал или сертифициран материал, не е заразена с вредни организми, по-специално вируси.4. Вредните организми, които намаляват полезността на посадъчния материал, трябва да бъдат сведени до възможно най-ниско ниво.5. Реколтата не трябва да съдържа растения, показващи признаци на вирусни заболявания.6. Процентът на неуспешно отглеждане в разсадници за маточници, предназначени за производството на сертифициран материал, не трябва да надвишава 5 %, а в разсадници за маточници, предназначени за производството на стандартен материал, не трябва да надвишава 10 %. По изключение съотношението на неуспешно отглеждане може да надвишава тези проценти, когато това се дължи на физически причини.7. Всяка година се извършва най-малко една инспекция на реколтата; в случаи на спорове по въпроси, които могат да се решат без ущърб на качеството на посадъчния материал, се извършва втора инспекция на реколтата.II. Специални условия1. Не трябва да се създават разсадници за калеми в рамките на или на няколко метра от лозя за производство на десертно грозде.2. Частите от лозови растения, които се използват за производството на вкоренени калеми и вкоренени присадки, трябва да се вземат от инспектирани и одобрени разсадници за маточници.--------------------------------------------------19680409ПРИЛОЖЕНИЕ IIУСЛОВИЯ ВЪВ ВРЪЗКА С ПОСАДЪЧНИЯ МАТЕРИАЛI. Общи условия1. Посадъчният материал трябва да има сортова идентичност и чистота; за търговията със стандартен материал се допуска отклонение от 1 %.2. Mинимална техническа чистота: 96 %.За технически примес се счита следното:a) изцяло или частично изсушен посадъчен материал, дори когато е бил накиснат във вода след изсушаване;б) повреден, огънат или наранен посадъчен материал, по-специално когато е повреден от градушка или измръзване или когато е смачкан или пречупен.3. Вредните организми, които намаляват полезността на посадъчния материал, трябва да бъдат сведени до възможно най-ниско ниво.II. Специални условия1. Вкоренени присадки:Вкоренени присадки, състоящи се от базов материал, присаден върху базов материал или от базов материал, присаден върху сертифициран материал, се класифицират като базов материал. Вкоренени присадки, състоящи се от сертифициран материал, присаден върху базов материал или сертифициран материал, присаден върху сертифициран материал, се класифицират като сертифициран материал. Всички други комбинации се класифицират като стандартен материал.2. Части от млади лозови растения:Лозовите издънки трябва да са достигнали подходящо състояние на зрялост на дървесното растение. Съотношението "дърво/сърцевина" трябва да бъде нормално за сорта.III. Окачествяване1. Калеми за подложки за присаждане, калеми от разсадници и върхово-присадкови калеми:А. ДиаметърИзмерва се в най-широката точка на горното напречно сечение.a) Калеми за подложки за присаждане и върхово-присадкови калеми:aa) горен диаметър:i) Vitis rupestris и неговото кръстостване с Vitis vinifera, 6 дo 12 mm;ii) други сортове, 6,5 дo 12 mm;броят на издънките с диаметър не повече от 7 mm в случай на Vitis rupestris и неговото кръстосване с Vitis vinifera и не повече от 7,5 mm в случай на други сортове, не трябва да превишава 25 % от партидата;(бб) максимален диаметър на широкия край 14 mm, освен в случай на върхово-присадкови калеми за присаждане на растения на място. Разрезът се прави най-малко 2 cm под най-ниското око.б) Калеми от разсадници:минимален диаметър на върха: 3,5 mm.Б. ДължинаДължината се измерва от най-ниската част на най-ниското разклонение; най-високото вътрешно разклонение трябва да остане непокътнато.a) Калеми за подложки за присаждане: минимална дължина 1,05 m;б) Калеми от разсадници: минимална дължина 55 cm; при Vitis vinifera — 30 cm;в) Върхово-присадкови калеми: минимална дължина 50 cm, най-малко с пет използваеми очи.2. Вкоренени калеми — Rooted cuttingsA. ДиаметърДиаметърът, измерен в средата на вътрешното разклонение непосредствено под растежното удължение и по протежение на най-дългата ос, трябва да бъде не по-малко от 5 mm.Б. ДължинаРазстоянието от най-ниската точка, при която корените се показват към основата на растежното удължение, трябва да бъде не по-малко от:a) за подложки — 30 cm;б) за други вкоренени калеми — 22 cm.В. КорениВсяко растение трябва да има най-малко три добре развити и добре разположени в пространството корена. Въпреки това сортът 420 А може да има само два добре развити корена, при условие че те са разположени на противоположни страни.3. Вкоренени присадкиa) стъблото трябва да бъде с дължина най-малко 20 cm;б) корени: всяко растение трябва да има най-малко три добре развити и добре разположени в пространството корена. Въпреки това сортът 420 А може да има само два добре развити корена, при условие че те са разположени на противоположни страни;в) съединение: всяко растение трябва да има подходящо, редовно и сигурно съединение.--------------------------------------------------19680409ПРИЛОЖЕНИЕ IIIОПАКОВКАСъстав на пакетите или връзките:Вид | Брой |1.Вкоренени присадки | 25 |2.Вкоренени калеми | 50 |3.Връхни присадкови калеми | 100 или 200 |4.Части от калеми за присаждане | 200 |5.Подложкови разсадникови калеми и разсадникови калеми на Vitis vinifera | 200 или 500 |6.Други разсадникови калеми | 200 |--------------------------------------------------19680409ПРИЛОЖЕНИЕ IVЕТИКЕТA. Необходима информацияa) 1. "Стандарти EИО".2. Име и адрес на производителя или неговия идентификационен номер.3. Орган, който отговаря за сертифицирането или проверката и държава-членка.4. Референтен номер на партидата.5. Сорт и, по целесъобразност, групата за размножаване (за вкоренени присадки, групите за размножаване на подложковите и върхово-присадковите калеми).6. Категория.7. Cтрана на производство.8. Количество.9. Дължина — за подложкови калеми за присаждане, ако държава-членка разрешава изключения от правилата за минималните дължини (член 3, параграф 3).б) В случай на "вкоренени калеми" и "вкоренени присадки" са достатъчни данните, посочени в точка 1, 2, 5, 6 и 7 на буква а).Б. Минимални размериa) 110 × 67 mm за подложкави калеми за присаждане, върхово-присадкови калеми и разсадникови калеми;б) 80 × 70 mm за вкоренени калеми и вкоренени присадки.--------------------------------------------------